Implenia

Implenia AG er et sveitsisk selskap innen eiendoms- og anleggstjenester med virksomhet innen både utvikling og bygg- og anleggsarbeid i Sveits og Tyskland. Implenia er også aktiv i tunnelbygging. 

Gruppen ble dannet i begynnelsen av 2006 gjennomen en fusjon av Batigroup Holding AG fra Basel med Zschokke Holding SA fra Genf. Implenia er blant de 500 største selskapene i Sveits.

Historie

Opprinnelse 
Implenia ble dannet fra en rekke fusjoner mellom regionale byggefirmaer, til sist i 2006 gjennom fusjonen av Batigroup og Zschokke Holding.

I midten av 1997 fusjonerte Preiswerk Holding AG, Schweizerische Straßenbau- und Tiefbau-Unternehmung AG (Stuag) / Stuag Holding AG og Schmalz AG Bauunternehmung / Schmalz Holding AG for å danne Batigroup Holding med hovedsete i Basel. Kjernekompetansen til Batigroup inkluderer spesielt klassiske byggeaktiviteter, blant annet veibygging, vei asfalt, underjordisk bygging, tunnelbygging og overjordisk bygging.

Grunnlaget for Zschokke Holding var byggefirmaet Castor, Hersent et Zschokke, som ble grunnlagt i 1872 i Aarau av Conrad Zschokke (1842–1918), som ble overført til Aktiengesellschaft Conrad Zschokke i 1909. I 1982 førte oppkjøp og fusjoner til innlemmelsen av blant annet Aktiengesellschaft Heinr. Hatt-Haller og i 1997 ble Locher & Cie AG del av Zschokke Holding, hvis hovedkvarter til sutt var i Genève. I tillegg til byggebransjen tilegnet Zschokke seg også spesielt generalprosjektering, generalentreprenise og eiendomsforvaltning.

På grunn av de store komplementære forretningsområdene fusjonerte Zschokke og Batigroup til Implenia fra 2005 til 2006. ZB Didumos AG, som ble grunnlagt som plassholder for det fremtidige selskapet, ble omdøpt til Implenia AG i 2005. Hovedkvarteret til det nye selskapet ble Zürich.

Implenia AG 
Aksjene i Zschokke og Batigroup ble omsatt på SIX Swiss Exchange børsnotering den 3. mars 2006. Fusjonen ble gjennomført gjennom et innbytte av aksjene mot de nye Implenia-aksjene, der verdiforholdet ble satt til 65 (Zschokke) mot 35 (Batigroup). Den første handelsdagen for Implenia-aksjene på den sveitsiske børsen var 6. mars 2006.

I 2010 overtok Implenia det norske selskapet Betongmast Anlegg, en infrastrukturspesialist i Norge. Siden mars 2015 har den tyske Bilfinger Construction (nå omdøpt til Implenia Construction) med aktiviteter i Tyskland, Østerrike og Sverige også vært en del av konsernet. I 2016 ble Bilfinger Hochbau kjøpt opp.

27. oktober 2020 annonserte Implenia en aksellerert restrukturering fra 2021. Den over flere år forserte internasjonaliseringen av konsernet ble erklært avsluttet. Aksjemarkedet ble halvert i løpet av de siste to årene, hovedsakelig på grunn av tidligere oppkjøp som i Sverige mellom 2015 og 2017. Selskapet trakk seg fra ulønnsomme virksomheter i Sverige, Norge og Romania, og konsentrert seg hovedsakelig om Sveits og Tyskland. Der er Implenia aktiv som eiendomsutvikler og eiendomsforvalter, samt innen bygg- og anleggsvirksomhet, og på spesialområder som trekonstruksjon og fasadeteknologi. I resten av Europa er fokuset stort sett på tunnelbygging, som i Østerrike, Sverige, Norge, Frankrike og Italia. I løpet av denne aksellererte restruktureringen kunngjorde Implenia at 750 mennesker vil bli sagt opp fram til 2023, og at 2000 heltidsjobber vil bli avviklet. Denne nedbemanningen ble fullført før tiden.

I mai 2021 fullførte Implenia oppkjøpet av BAM Swiss AG, en byggetjenesteleverandør i helsesektoren i Sveits, med hovedkontor i Basel. Med dette oppkjøpet overtok Implenia de nåværende prosjektene til BAM Swiss AG som planlegging og realisering av det kantonale sykehuset i Aarau, BSSE i Basel – et moderne laboratorium og forskningsbygg for biosystemvitenskap og engineering, samt prosjektet Felix-Platter-sykehus i Basel og en studentbolig for ETH i Zürich.

Implenia kjøpte den sveitsiske leverandøren av eiendomstjenester Wincasa i mai 2023.

Selskapets struktur 
Administrerende direktør (CEO) i Implenia er André Wyss. i tillegg er følgende personer del av ledelsen: Stefan Baumgärtner (CFO), Adrian Wyss (Head Division Real Estate), Jens Vollmar (Head Division Buildings), Christian Späth (Head Division Civil Engineering), Anita Eckardt (Head Division Specialties), Claudia Bidwell (Chief Human Resources Officer) og German Grüniger (General Counsel). Hans-Ulrich Meister er administrasjonsstyrets president. I 2022 genererte selskapet en omsetning på 3,6 milliarder CHF. Selskapets hovedkontor er i Opfikon (Sveits). Ifølge en pressemelding hadde selskapet over 9000 ansatte i første halvdel av 2023.

Forretningsområder 
Forretningsområdene til Implenia AG er delt inn i fire divisjoner: Real Estate, Buildings, Civil Engineering og Specialties.

Real Estate 
I divisjonen Real Estate har Implenia samlet sin kompetanse innen integrert eiendomsutvikling. I tillegg utvikler divisjonen sin egen eiendomsportefølje, tilbyr eiendomsprodukter og investeringsobjekt. Implenia AG sin eiendomsvirksomhet er begrenset til Sveits og Tyskland. Bygninger for privat og offentlig bruk bygges som del av områdeutvikling, deriblant bydelen Lockstadt i Winterthur eller Green Village i Genève.

Buildings 
I divisjonen Buildings sammenfatter Implenia sine tjenester innen rådgivning, planlegging, konsepter, gjennomføring og prosjektstyring av nye bygninger samt modernisering av eksisterende eiendommer i Sveits og Tyskland. Siden 2020 har denne divisjonen til Implenia blant annet jobbet med oppføringen av den nye bygningen til det kantonale sykehuset i Aarau, forsknings- og utviklingscampus Empa/Eawag, EUREF Campus i Düsseldorf og ulike datasentre.

Virksomheten i Østerrike ble solgt til Zech Bau i begynnelsen av september 2021.

Civil Engineering 
Divisjonen Civil Engineering består av landbruks- og anleggsvirksomhet, spesialbygg under bakken og tunnelbygging i Sveits, Tyskland, Frankrike, Sverige, Norge, Østerrike og Italia. Implenia er det eneste selskapet i Europa som deltar i alle de fire alpine ferdselsveiene som for tiden er under bygging Gotthard-veitunnel, Brenner-basistunnel, Mont-Cenis-basistunnel mellom Lyon og Torino samt tunnelen Semmering som inngår i et fellesprosjekt og Koralm-tunnelen i Østerrike). I Norge jobber Implenia med den lengste jernbanebroen, den dobbeltsporede Tangenvika jernbanebroen, og i 2019 vant de sammen med Avenir-konsortiet to avsnitt i prosjektet Grand Paris Express, det største infrastrukturprosjektet i Europa, hvor Implenia skal bygge de nye tunnelene Métro de Paris.

Specialties 
I divisjonen Specialties kombinerer Implenia sine nisjetilbud for byggebransjen under en felles ledelse. Disse inkluderer for eksempel trebygging og fasadeteknologi. Siden 2021 har Implenia for eksempel vært involvert som en generalentreprenør i «Pi-prosjektet», et 80 meter høyt trehus i Zug. Den bærende konstruksjonen i huset er planlagt av WaltGalmarini og vitenskapelig ledsaget av Andrea Frangi, professor i trekonstruksjon ved Instituttet for byggstatikk og konstruksjon ved ETH Zürich. Prosjektet er planlagt ferdigstilt i 2024. Implenia utfører også byggingen av trebygget «Hochhaus Rocket» til selskapet Ina Invest i Winterthur. Huset skal være 100 meter høyt med 32 etasjer og skal romme 255 leiligheter. Det er planlagt ferdigstilt og innflyttingsklart i 2026.

Divisjonens enheter inkluderer BBV Systems GmbH, Building Construction Logistics GmbH, Implenia Holzbau, Implenia Fassadentechnik GmbH og byggeteknologiplanleggeren Planovita.

Prosjekter (utvalg) 

 Gotthard-Basetunnelen, byggeavsnitt 360 Sedrun-tunnelen, jernbanetunnel med to ensporede løp (CH)
 Gotthard-veitunnel, hovedavsnitt nord, andre løp (CH)
 Semmering-basistunnel, avsnitt 1.1 og 2.1 tunnelseksjoner Gloggnitz og Fröschnitzgraben (AT)
 Brenner-basistunnel
 Pumpekraftverk Nant de Drance, Finhaut (CH)
 Schorenstadt, boligområde iht. 2000-Watt samfunnet, Basel (CH)
 Pont de la Poya, bygging av en bro, Freiburg (CH)
 Mont-Cenis basistunnel mellom Lyon (F) og Torino (I)
 Grand Paris Express, Del T2C på linjen 15 sør (F)
 Lokstadt, Zürcherstrasse i Winterthur, boligkomplekser og fritidsbygg
 Green Village i Genève, bolig- og administrasjonsbygning
 Euref, Innovasjonscampus for European Energy Forum i Düsseldorf
 Forskningsbygg for Institutt for biomedisin ved Universitetet i Basel
 Kantonalt sykehus Aarau
 A7 Tunnel Altona, Hamburg
 Marienplatz i Darmstadt
 Boknafjordtunnelen i Norge

Priser (utvalg) 

 2012: Real Estate Award i kategorien «Prosjektutvikling» for boligområdet «Schorenstadt»
 2013: Bronse-pris under Econ Award og spesialpris for beste årsrapport
 2014: «Tunneling Contractor of the Year» for pumpekraftverket Nant de Drance, som har blitt valgt som «Major Project of the Year» av International Tunneling & Underground Space Association (ITA-AITES)
 2019: «Prisen for utviklingen av et sveitsisk selskap i Frankrike» av industri- og handelskammeret Frankrike-Sveits (CCIFS)
 2021: Prisen «Høyeste omdømme» hos Deutschlandtest
 2022: 2. plass hos Deutscher Baupreis (den tyske byggeprisen)
 2022: Prisen hos «Tysklands digitale pioneer» i kategorien «teknologisk omdømme» fra F.A.Z.-instituttet
 2022: Prisen «Digital Champion» hos Deutschlandtest
 2022: Utmerkelse «Det mest innovative selskap» hos Deutschlandtest

Tvistemål 
Ti år med rettssaker ble ført mot selskapet på grunn av byggemangler på Letzigrund-stadion i Zürich, som ble bygget av Implenia og som selskapet fullførte under stort tidspress for EM i fotball 2008. Utgangspunktet for dette var sprekker og defekte sveisesømmer på stålbjelkene, som Implenia avviste som «skremselspropaganda». Byen Zürich fryktet imidlertid at taket ville utgjøre en fare for tilskuerne og sikret taket med ekstra støtte på tribunene på egen bekostning. Sakene ble avsluttet i 2021 med rettsforlik, der begge parter ble enige om å frafalle hverandres krav som fortsatt var utestående.

Lenker 

 Nettstedet til Implenia AG

Referanser 

Byggeteknikk
Selskaper etablert i 2006